Beta ways to take wake your pikin up from sleep for morning

Wia dis foto come from, Getty Images Wetin we call dis foto, Only few pipo fit continue sleep when dis old alarm begin ring

Parents of pikin between di age of 3 - 10 go tell you one time or di oda, dem don struggle to make dia pikin wake up on time for school.

Wetin some pipo remember as how dia parents take wake dem up na to chop slap for back or leg, or make dem shake dem like say dem be tree wey get ripe mango fruit on top am.

Many parents need to know say oda ways dey wey to wake dia pikin up wey no go give dem headache or make dem cry.

Use Music

If e get song wey your pikin like to dey dance or listen to, e go ginger am to wake up if you play am. Sabi pipo say e better make you use fast song wey get strong beat to wake pikin but slow music fit make dem wan sleep more.

Use alarm clock

Wia dis foto come from, SleepCouncil.org.uk Wetin we call dis foto, Pikin dem need at least 10 hours to take sleep everyday

Di older di beta. Dat old alarm clock wey dey sound like bell dey work wonder; di type wey you need to nack for head before e 'shut up'.

Set di alarm to di time you wan your pikin to wake up, come put am ontop table wey far small from where im dey sleep.

Di sound go do am wan kain so tey im go need to wake up, waka go di table before im go fit stop am.

Use Light

Sabi pipo say light dey ginger brain and make our body to dey sharp. 15 mins before di time you want make your pikin wake up, you fit draw curtain so that natural light go nack am for bodi.

Wetin we call dis foto, Music wey fast and strong beat go ginger pikin to wake up sharp-sharp

If na very early morning and sun never come out, you fit on di light wey dey very bright for di room.

Use Water

For some pikin if water touch dem, dia bodi go dey on attention sharp-sharp. Parents fit carry small water for hand take spray di pikin.

Di most important things to make sure say e no difficult for pikin to wake up for morning na: